5 Re ka matlafatšwa ke go naganišiša ka ditiro tša Jehofa tša go bontšha gore o a botega. Ngwanabo rena yo mongwe yo a botegago yo a bitšwago Reed o re: “Ke holega kudu ge ke bala kamoo Jehofa a ilego a dirišana le Dafida ka gona dinakong tša tlalelo. Gaešita le nakong ya ge Dafida a be a tšhaba, a phela ka ntle le ka gare ga mawa, Jehofa o ile a mo thekga ka mehla. Seo ruri se kgothatša kudu! Se nkgopotša gore go sa šetšwe gore maemo ke afe, go sa šetšwe gore boemo bjo ke lego go bjona bo bonala bo se na kholofelo, Jehofa o tla nthekga ge feela ke dula ke mmotegela.” Ga go pelaelo gore le wena o ikwa ka tsela yeo.—Baroma 8:38, 39. 23 Ke’ng seo o swanetšego go se dira ge o nyamišitšwe ke mathata, go se phethagale ga ba bangwe goba go se phethagale ga gago? Ikgopotše dika tše di makatšago tša Jehofa. Bona ka leihlo la kgopolo seo Jehofa a go holofeditšego sona. Ipotšiše gore: ‘Nkabe ke le kae ge nkabe ke sa tsebe Jehofa?’ Dula o le kgauswi le yena gomme o se ke wa dumelela pelo ya gago e mo galefela!